****

**ประกาศองค์การบริหารส่วนตำบลเพ็กใหญ่**

**เรื่อง ขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562**

**ประจำปี 2563**

------------------------------------

 ตามพระราชบัญญัติภาษีที่ดินและสิ่งปลูกสร้าง พ.ศ. 2562 มีผลบังคับใช้เมื่อวันที่ 13 มีนาคม 2562 โดยให้อำนาจองค์กรปกครองส่วนท้องถิ่นจัดเก็บภาษีที่ดินและสิ่งปลูกสร้าง ตั้งแต่วันที่ 1 มกราคม 2563 เป็นต้นไปนั้น เพื่อให้การปฏิบัติเป็นไปด้วยความเรียบร้อย ถูกต้อง มีประสิทธิภาพ และเป็นไปตามขั้นตอนที่กฎหมายกำหนด

อาศัยอำนาจตามความในมาตรา 14 มาตรา 46 มาตรา 60 และมาตรา 61 แห่งพระราชบัญญัติ

ภาษีที่ดินและสิ่งปลูกสร้าง พ.ศ. 2562 และกฎกระทรวงการผ่อนชำระภาษีที่ดินและสิ่งปลูกสร้าง พ.ศ. 2562 จึงขยายกำหนดเวลาการดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 เป็นการทั่วไป เฉพาะในปี พ.ศ. 2563 ออกไปดังนี้

 1. **กำหนดเวลาการชำระภาษีตามแบบแจ้งการประเมินภาษีหรือแจ้งรายการต่าง ๆ โดยขยาย**ชำระภาษีที่ดินและสิ่งปลูกสร้าง พ.ศ. 2563 ขยายไปจนถึงเดือน กันยายน 2563

 2. การผ่อนชำระภาษีที่ดินและสิ่งปลูกสร้าง พ.ศ. 2563 ขยายเวลาดังต่อไปนี้

 - งวดที่หนึ่ง ชำระภายในเดือนกันยายน 2563

 - งวดที่สอง ชำระภายในเดือนตุลาคม 2563

 - งวดที่สาม ชำระภายในเดือนพฤศจิกายน 2563

 3. การมีหนังสือแจ้งเตือนผู้เสียภาษีที่ดินและสิ่งปลูกสร้าง พ.ศ. 2563 ที่มีภาษีค้างชำระขยายไปจนถึงเดือนตุลาคม 2563

 4. การแจ้งรายการภาษีที่ดินและสิ่งปลูกสร้าง พ.ศ. 2563 ค้างชำระ ให้สำนักงานที่ดินหรือสำนักงานที่ดินสาขา ขยายไปจนถึงเดือนพฤศจิกายน 2563

 จึงประกาศให้ทราบโดยทั่วกัน

 ประกาศ ณ วันที่ 28 เดือน สิงหาคม พ.ศ. ๒563

(ลงชื่อ)..........................................

(นายวิชาญ มหาราช)

นายกองค์การบริหารส่วนตำบลเพ็กใหญ่